වසර දහතුනක් වු කුඩා දරුවෙකු ඇවිදීමට නොහැකිව මස් පිඩු දියවීමේ රෝගයෙන් පෙලෙන පුවතක් පලාපත්වල වහකොට්ටේ ප්‍රදේශයෙන් අපට හමුවිය.ජිවිතය නීරස බැව් වටහා ගනිමින් අනේකවිද දුක්ඛ දෝමනස්සයන් හමුවේ සිය කුඩා දියණියද සමග මේ පුංචි පුතු රැකබලා ගන්නා දෙමව්පියන් හෙටක් ගැන අනේකවිද බලාපොරොත්තු ගසක් පොදි බැද ගෙන ජීවත් වන්නවුන් වෙති.යු.ආර්.ජී.සන්දේස් විකසිත සේනතිලක(13) නම් වු මේ පුංචි දරුවා වාර කිහිපයක් පාසල් අධ්‍යාපනය සදහා වහකෝට්ටේ සියඹලා ගහවැව කනිෂ්ඨ විද්‍යාලයට ගොස් ඇති අතර  හිටි හැටියේ දෙපා අප්‍රානික වීම ඇති වූ බව ඔහුගේ මාපියන් කියයි.නැගිටිමට අපහසු එහෙත් සියල්ල හොදින් වටහාගැණිමට හැකි මේ දරුවා නිවස අසලින් පාසල් යන සමවයසේ දරුවන් දෙස ආසාවෙන් බලා සිටින්නේ ඔහුටද එම අවස්තාව කෙදිනක හෝ උදාවේවි යන විස්වාසය මතය.දිවයිනේ දන්නා ඉසව් වල සියලූම වෛද්‍ය වරුන් වෙත මේ දරුවා ගගෙන ගොස් ඇති බවත් දැනට වාරිය පොළ ප්‍රදේශයේ සිංහල වෛද්‍ය ප්‍රතිකාර සදහා යොමුකර ඇති බවත් ඔහුගේ දෙමව්පියන් කියයි.මේ පුංචි දරුපවුලට ඉන්නට නිවසක් නැත.දැනට ජිවත්වන තාවකාලික නිවස එහි අයිතිකරුවන් හට නොදුරේදිම ආපසු දිමට සිදුවන බව අපට කීවේ දරුපැටවුන්ගේ පියා වන සුගත මහතාය.කර්මය වෙනස් කල හැකිය.මෙලොව උපන් සැවොම අටලෝ දහමට යටත්ය.